กัปตันอเมริกา ยกย่องเด็กชายปกป้องน้องสาวถูกหมาขย้ำใบหน้า
คริส อีแวนส์ ยกย่องเด็กชายผู้ปกป้องน้องสาวจนถูกสุนัขกัดใบหน้าเย็บ 90 เข็ม เด็กชายพูดประโยคน้ำตาคลอ ตนเองควรตายแทนน้องคริส อีแวนส์ นักแสดงผู้รับบท กัปตันอเมริกา ส่งข้อความผ่านคลิปวิดีโอยกย่อง บริดเจอร์ วอล์คเกอร์ เด็กชายวัย 6 ขวบ ในรัฐไวโอมิง ของสหรัฐอเมริกา ที่เอาตัวเข้าปกป้องน้องสาว ขณะที่สุนัขกระโจนเข้ากัด รายงานระบุว่า ระหว่างเกิดเหตุสุนัขที่หลุดออกมา ได้วิ่งตรงมายังน้องสาวของเด็กชาย ทันใดนั้นเด็กชายได้วิ่งเข้าไปบังตัวน้องสาวเอาไว้ และต่อสู้กับสุนัขดังกล่าวอย่างสุดกำลัง ทำให้สุนัขตัวดังกล่าวขย้ำเข้าไปที่ใบหน้าของเด็กชายจนเลือดอาบ แต่เด็กชายใจกล้าได้รีบกุมมือน้องสาวและวิ่งหนีไปขอความช่วยเหลือที่บ้านของคุณน้าพร้อมกันนั้น วอล์คเกอร์ เด็กชายวัยเพียง 6 ขวบ ได้พูดประโยคที่ทำให้หลายคนน้ำตาคลอว่า ถ้าใครจะต้องตาย ผมคิดว่าคนนั้นควรเป็นผม ซึ่งเด็กชายได้ถูกนำตัวส่งโรงพยาบาล และถูกเย็บบริเวณใบหน้าถึง 90 เข็ม ขณะที่ทางครอบครัวของเด็กชายไม่ถือโทษโกรธเจ้าของสุนัขแต่อย่างใด เนื่องจากเจ้าของสุนัขได้ดูแลครอบครัวเด็กชายผู้เคราะห์ร้ายเป็นอย่างดีเมื่อหนุ่มคริส อีแวนส์ ผู้รับบทกัปตันอเมริกาทราบข่าว นักแสดงขวัญใจแฟนภาพยนตร์มาร์เวลได้ยกย่องความกล้าหาญของเด็กชาย และระบุว่า น้องสาวของเขาโชคดีที่มีพี่ชายแบบเขา พร้อมยกให้เด็กชายเป็นฮีโร่ตัวจริง นอกจากนี้ยังเตรียมส่งเกราะกัปตันอเมริกาไปให้กำลังใจฮีโร่ผู้กล้าหาญคนนี้ด้วย.ที่มา: Dailymail CNNภาพจาก Instagram: nicolenoelwalker
คริส อีแวนส์ ยกย่องเด็กชายผู้ปกป้องน้องสาวจนถูกสุนัขกัดใบหน้าเย็บ 90 เข็ม เด็กชายพูดประโยคน้ำตาคลอ ตนเองควรตายแทนน้อง 
คริส อีแวนส์,หมากัดเด็ก,อเมริกา,ข่าวต่างประเทศ